CELEX: 32021R1324
Language: fi
Date: 2021-08-10 00:00:00
Title: Komission täytäntöönpanoasetus (EU) 2021/1324, annettu 10 päivänä elokuuta 2021, asetuksen (EY) N:o 1597/2002 muuttamisesta metsänviljelyaineiston perusaineistosta laadittavien kansallisten luetteloiden toimittamismuodon osalta

11.8.2021   
               
               
                  FI
               
               
                  Euroopan unionin virallinen lehti
               
               
                  L 288/19
               
            
         KOMISSION TÄYTÄNTÖÖNPANOASETUS (EU) 2021/1324,
         annettu 10 päivänä elokuuta 2021,
         asetuksen (EY) N:o 1597/2002 muuttamisesta metsänviljelyaineiston perusaineistosta laadittavien kansallisten luetteloiden toimittamismuodon osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY (1) ja erityisesti sen 10 artiklan 3 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 1597/2002 (2) vahvistetaan vakiomuoto, jossa jäsenvaltiot toimittavat komissiolle metsänviljelyaineiston perusaineistosta laadittavat kansalliset luettelot.
                  
               
                     (2)
                  
                  
                     Komissio on hiljattain kehittänyt kyseisten kansallisten luetteloiden sähköistä toimittamista varten metsänviljelyaineistoa koskevan tietojärjestelmän (Forest Reproductive Material Information System – FOREMATIS). FOREMATIS-järjestelmän avulla jäsenvaltiot voivat julkaista kansalliset luettelonsa komission verkkosivustolla.
                  
               
                     (3)
                  
                  
                     Kyseisen teknisen kehityksen vuoksi asetuksessa (EY) N:o 1597/2002 vahvistettu kansallisten luettelojen muoto olisi korvattava FOREMATIS-muodolla.
                  
               
                     (4)
                  
                  
                     Sen vuoksi asetusta (EY) N:o 1597/2002 olisi muutettava.
                  
               
                     (5)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EY) N:o 1597/2002 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           Kunkin jäsenvaltion on toimitettava direktiivin 1999/105/EY 10 artiklan 2 kohdassa tarkoitettu kansallinen luettelo komission metsänviljelyaineistoa koskevan tietojärjestelmän (*1) kautta ja sen mukaisesti.
                        
                        
                           (*1)  https://ec.europa.eu/forematis/”"
                        
                     
                  
                        2)
                     
                     
                        Poistetaan liite.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 11, 15.1.2000, s. 17.
         
            (2)  Komission asetus (EY) N:o 1597/2002, annettu 6 päivänä syyskuuta 2002, neuvoston direktiivin 1999/105/EY soveltamista koskevista yksityiskohtaisista säännöistä metsänviljelyaineiston perusaineistosta laadittavien kansallisten luetteloiden muodon osalta (EYVL L 240, 7.9.2002, s. 34).